OzLabs/hebrew-wiki-articles huggingface dataset:
הרולד נייט

הרולד נייט (באנגלית: Harold Knight; 27 בינואר 1874 – 3 באוקטובר 1961) היה צייר פורטרטים, ז'אנר וצייר נוף אנגלי.
הרולד נייט, מייג'ור מקדואל עם צלב ויקטוריה

==ביוגרפיה==

נייט נולד בנוטינגהאם, אנגליה, בנו של ויליאם נייט, אדריכל, ולמד בבית הספר לאמנות בנוטינגהאם בפיקוחו של וילסון פוסטר.

בית הספר בנוטינגהאם זכה למוניטין של מיטב בתי הספר המחוזיים לאמנות, ונייט זכה שם בסדרת פרסים, בעיקר עבור סדרת ציורי עירום. באותה תקופה הוא נחשב לסטודנט הטוב ביותר במכללה. בבית הספר לאמנות הוא פגש את האמנית לאורה ג'ונסון, לה נישא בשנת 1903. בתור לורה נייט, היא התפרסמה בזכות ציוריה של סצינות בלט, קרקס ואירועים דומים.<ref></ref>

לאחר שבילה בפריז, למד אמנות אצל ז'אן פול לורנס וז'אן ג'וזף בנג'מין-קונסטנט, הוא עבר לעיירה סטאית'ס על חוף צפון יורקשייר, ומשם ב-1907 עבר יחד עם לאורה, למושבת האמנים בניולין, שהיה נמל דייגים בקורנוול, שם הם הפך לחלק מאסכולת ניולין.<ref></ref>

במלחמת העולם הראשונה הוא היה מתנגד מצפוני, מה שגרם לקרע עם רבים מעמיתיו וחבריו לשעבר. המתח הנפשי שנוצר העמיס על בריאותו הגופנית מכיוון שהוא נדרש לעבוד כפועל חקלאי. עם סיום המלחמה, הוא ולאורה עברו ללונדון, אם כי חזרו לעיתים קרובות לקורנוול כדי לצייר.

נייט נבחר לחבר מלא באקדמיה המלכותית בשנת 1937, ונפטר בשנת 1961 בקולוול, הרפורדשייר.<ref></ref>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1874
קטגוריה:בריטים שנפטרו ב-1961
קטגוריה:מונצחים בשלט כחול של ארגון המורשת האנגלית
סורת א-נור

סורת א-נור (בערבית: سورة النور) היא הסורה ה-24 בקוראן, המונה 64 פסוקים.<ref></ref>

שם הסורה נגזר מפסוק 35 בסורה, ופירושו הוא "האור". פסוק 35 בסורה גם הוא אחד הפסוקים הידועים בקוראן, והוא מכונה פסוק האור.

== תוכן הסורה ==
פסוקים 1–33 עוסקים במצוות, חוקים והלכות הקשורים בנושאים של זנות, ניאוף, צניעות, וכיוצא בכך.

פסוקים 34–57 עוסקים בקשר הקיים לכאורה, לפי האסלאם, בין שמירת מצוות הדת לבין קבלת הדרכה והכוונה מאללה.

פסוקים 58–61 עוסקים בהלכות וכללים הקשורות לחיי המשפחה.

פסוקים 62–64 מדגישים את החשיבות שיש לכאורה לדת בחייהם של החברה והפרט.

== קישורים חיצוניים ==

== הערות שוליים ==

קטגוריה:סורות
קטגוריה:נישואים באסלאם
מחלף מיתר

מחלף מיתר הוא מחלף יהלום שנמצא באזור שהיה בעבר צומת שוקת, ומחבר בין כביש 60 וכביש 31. הוא משמש את נוסעי כביש 6 הסמוך, ובעתיד ישמש המחלף את עובדי פארק התעשייה שוקת שיוקם בסמוך למחלף, וכן את החיילים המשרתים בקריית המודיעין הסמוכה.

מלבד זאת במסגרת הקמתו של המחלף יוקם גשר סנסנה שיעבור מעל נחל סנסנה בכביש 31.

== היסטוריה ==
עוד בספטמבר 2016 בעת חניכת כביש 31 המחודש הבטיח שר התחבורה, ישראל כ"ץ כי יוקם מחלף חדשני במקום צומת שוקת הוותיקה.

במאי 2018 החלו העבודות להקמת המחלף.

ביולי 2018 פרסמה חברת חוצה ישראל מכרז לאיתור קבלן שיהיה המבצע לפרויקט בניית מחלף יהלום בין כביש 31 לכביש 60, לרבות רמפות וצמתים מרומזרים בירידות מכביש 31, עלותו שהמחלף הוערכה בכ-200 מיליון שקלים.

בינואר 2019 פורסם כי נמצאה חברה זוכה במכרז להקמת מחלף מיתר ועל פי המרכז העבודות יסתיימו עד תחילת שנת 2021.

במרץ 2020 נפתח חלק מהמחלף החדש, לאחר הזזת מספר קטעים מכביש 31 וכביש 60 וכן התקנת מספר רמזורים.

ב-12 בינואר 2021 נפתח המחלף לתנועה.

==קישורים חיצוניים==

== הערות שוליים ==

קטגוריה:הנגב: צמתים ומחלפים
קטגוריה:מיתר (יישוב): תחבורה
קטגוריה:מחלפי יהלום
מיתר
קטגוריה:כביש 31: צמתים ומחלפים
וולטר לנגלי

וולטר לנגלי (באנגלית: Walter Langley; 8 ביוני 1852 – 21 במרץ 1922) היה צייר אנגלי ומייסד בית הספר ואסכולת ניולין לציור.<ref></ref>

== ביוגרפיה ==
הוא נולד בברמינגהאם ואביו היה חייט. בגיל 15 הוא היה חניך לליטוגרפיה. בגיל 21 זכה במלגה לבית הספר בדרום קנזינגטון, שם למד עיצוב במשך שנתיים. היצירות שלו מצוירות לעיתים קרובות עם צבעי זהב וכסף ובסגנון הרנסאנס. הוא חזר לברמינגהם והתחיל לצייר במשרה מלאה, ובשנת 1881 נבחר לשותף של אגודת האמנים המלכותית בברמינגהם. באותה שנה הוצעו לו 500 לירות שטרלינג עבור עבודה לשנה על ידי מר ת'רופ, צלם מבירמינגהם. בכסף זה הוא ומשפחתו עברו לניולין, שם היה אחד האמנים הראשונים שהתיישבו בעיירה והחל לתעד את חיי קהילת הדייגים.<ref></ref>

הוא היה שמאלן מבחינה פוליטית, ותיאוריו היו בריאליזם חברתי של חיי האנשים ממעמד הפועלים, במיוחד הדייגים ובני משפחותיהם. הוא היה תומך של צ'ארלס בראדלוג, פוליטיקאי סוציאליסטי רדיקלי. הרקע שלו ממעמד הפועלים איפשר לו להזדהות עם תושבי הכפר והקשיים שהם סבלו. רבים מציוריו משקפים הזדהות זו עם הדייגים שביניהם הוא חי עם משפחתו. אחת היצירות הידועות ביותר היא "גברים חייבים לעבוד ונשים חייבות לבכות" (1883; מוזיאון ברמינגהאם וגלריה לאמנות), על פי שירו של צ'ארלס קינגסלי "שלושת הדייגים" (1851). אחר הוא הציור "בין הגאות" (1901; מוזיאון ורינגטון וגלריה לאמנות).<ref>Roger Langley, Walter Langley: Pioneer of the Newlyn Art Colony, Sansom & Co.</ref>

אף על פי שהיה אחד הראשונים שהתיישבו במושבת האמנים ניולין, ויצר את בית הספר לציור בניולין, לנגלי הרוויח בתחילה מעט מהתהילה ההולכת וגוברת, בין השאר בגלל מוצאו ממעמד הפועלים. וחלק מיוחס לעובדה שעד 1892 צייר בעיקר בצבעי מים ולא במדיום היוקרתי יותר של צבעי שמן. הכשרתו המוקדמת בליטוגרפיה העניקה לציוריו פרטים ומרקם המראים את כישוריו הטכניים.

ב־1884 הוא התקבל לאגודת האמנים המלכותית בבירמינגהם , והמשיך להציג באופן קבוע ברחבי בריטניה ומחוצה לה.

בהמשך הקריירה שלו המוניטין שלו הלכו וגדלו. אחד מציוריו של לנגלי הוצג על ידי לב טולסטוי כ"יצירת אמנות יפה ואמיתית בספרו "מהי אמנות?",<ref></ref> ואילו בשנת 1895 הוזמן לנגלי על ידי גלריית אופיצי לתרום דיוקן עצמי לתלות לצד אלה של רפאל, רובנס ורמברנדט באוסף הדיוקנאות שלהם של אמנים גדולים.

כיום עבודתו נחשבת "חיונית לתדמיתו של בית הספר ניולין", ולצד סטנהופ פורבס, הוא נחשב "העקבי ביותר בסגנון ובעיקר בתפוקה".<ref>Fox, Caroline and Greenacre, Francis, "Walter Langley", Painting in Newlyn 1880-1930, London, Barbican Art Gallery, 1985, pp 62-65</ref>

== גלריה ==
<gallery mode="packed" heights="150px">
File:Walter Langley - Among The Missing 1884.jpg | בין הנעדרים
File:Walter Langley - Cornish Telegraph.jpg | קריאת עיתון
File:Walter Langley - Memories 1906.jpg | זכרונות
File:Walter Langley - Departure Of The Fleet 1896.jpg | יציאת הצי
File:Walter Langley - Touch Of A Vanished Hand 1888.jpg | יד הגורל
File:Walter Langley - The New Arrival.jpg | תינוק חדש
File:Walter Langley - The Waif 1889.jpg | האסופי
File:Walter Langley - The Greeting 1904.jpg | הברכה
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1852
קטגוריה:בריטים שנפטרו ב-1922
אדן הלר

אחד מציוריו של הלר:בית עירית סגד
אדן הלר (בהונגרית: Heller Ödön; בודפשט, 21 בנובמבר 1878 – סגד, 13 ביולי 1921)<ref></ref><ref></ref><ref></ref> היה צייר יהודי-הונגרי שנרצח על רקע פוליטי.

== ביוגרפיה ==
הלר נולד במשפחה יהודית בבודפשט כבנם של עמנואל הלר, ויוהנה גלאטר, דודו היה ארמין גלאטר (1861 – 1931) ובן דודו האחד היה דיולה גלאטר (1886 – 1927). בנו של בן דודו השני (יאקאב גלאטר) התפרסם בשם מיקלוש רדנוטי המשורר ההונגרי הגדול שנרצח בשואה. הלר סיים את בית הספר היסודי בעיר מישקולץ ובסגד. לאחר סיום בחינות הבגרות במקצוע מסחר, קיבל מישרה כפקיד בחברת הביטוח ההונגרית-צרפתית. הוא למד ציור במשך שלוש שנים בבודפשט אצל ז'יגמונד ויידה, ומאוחר יותר במינכן ובפריז. בקיץ 1906 ו-1907 היה סטודנט במושבת האמנים בבאיה מארה,<ref name="muvlex"></ref> ואחר-כך מ-1908 התגורר בסגד. בשנת 1912 ביקר בצפון אפריקה כסיור לימודים. 

הוא הציג בקביעות בהיכל האמנות, ובסלון הלאומי בבודפשט וכן בתערוכות בסגד. במהלך מלחמת העולם הראשונה שירת כנגן בתזמורת צבאית. בשנת 1919 לימד ב"בית הספר החופשי לאמנות" בסגד בחברתם של המשורר דיולה יוהאס (המשורר ההונגרי המוכר ביותר במחצית הראשונה של המאה ה-20, לפני מיקלוש רדנוטי ואטילה יוז'ף) והפסל ההונגרי-יהודי שאנדור גרגיי. הוא היה עד הגנה בתיק פלילי נגד ז'ולט טבודי ובלה דטרה, שהואשמו בהפיכה בסגל קציני הצבא בסגד, אך הוא לא הגיע למתן עדות בבית המשפט משום שנרצח באמצע יולי 1921.<ref name="heller_odon_ujsagcikk"></ref> 

מעל קברו בבית הקברות היהודי בסגד ספדו לו הרב הראשי של סגד עמנואל לעף והמשורר דיולה יוהאס. כתב של העיתון "יומן סגד" רשם כמה משפטים מתוך ההספד של המשורר:

== מותו ==
דייג מצא את גופתו של הלר בנהר הטיסה. הרופא שבדק את הגופה מצא שתי יריות בראשו וקבע שהלר נרצח. אלה שנתפסו ועונו באשמת הרצח היו חפים מפשע. בפרספקטיבה של עשרות שנים ברור שהיה זה רצח פוליטי שבוצע על ידי קציני צבא בסגד (שהתמחו אז ברציחות מן הסוג הזה) והאשמים האמיתיים לא נתפסו מעולם.

== הנצחתו ==
הסופר פרנץ מורה כתב על הלר את הרומן "מותו של הצייר" (1922). 

מוזיאון פרנץ מורה בסגד משמר כמה מעבודות של הלר, ותערוכת זיכרון של ציוריו נערכה בשנת 1930 וב-1951. להנצחתו נקרא רחוב על שמו של הצייר משנת 1984, ומאז 1989 נקרא על שמו בית התרבות סגד-טאפה.

== לקריאה נוספת ==
* פרנץ אפרו: במקום בו נערמים קבריהם ... סגד, 1998. 
* ג'רג' שרגאי: מאגר של ציירים וגרפיקאים הונגרים. סגד, 1988. 
* היסטוריה ואתנוגרפיה של טאפה. 1971 
* [http://mek.oszk.hu/04000/04093/html/szocikk/12028.htm ערך בקסיקון יהודי הונגרי] 
* אדן הלר בבסיס הנתונים של מוזיאון הספרות פטפי
* [http://www.hellerodonmh.hu אתר בית התרבות אודן הלר (סגד - טאפה)]

== קישורים חיצוניים ==

== הערות שוליים ==

קטגוריה:ציירים הונגרים
קטגוריה:ציירים יהודים הונגרים
קטגוריה:קורבנות רציחות פוליטיות באירופה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1878
קטגוריה:הונגרים שנפטרו ב-1921
חוק השימוש בהיפנוזה

חוק השימוש בהיפנוזה, תשמ"ד-1984 אוסר על מי שלא הוסמך בידי המדינה להשתמש בהיפנוזה, לרבות למטרות רפואיות. החוק אוסר על שימוש בהיפנוזה למטרות בידור ובאופן כללי ללא רישיון.

== היסטוריה ==

בשנת 1975 הופנטה יפה סויסה, תלמידת בית הספר התיכון המקיף בדימונה, על ידי המהפנט אבישלום דרורי. היא נכנסה למה שהיה נראה כתרדמת שנמשכה ימים אחדים, ורק הפסיכיאטר והמהפנט ד"ר מוריס קליינהאוז הצליח בעזרת היפנוזה להעיר אותה. בעקבות אירוע זה נחקק חוק השימוש בהיפנוזה.

הצעת החוק הונחה על שולחן הכנסת במאי 1981 על ידי שר הבריאות אליעזר שוסטק, והחוק אושר בכנסת העשירית ב-13 ביוני 1984. החוק נכנס לתוקף ב-28 בספטמבר 1984. ישראל הייתה למדינה הראשונה בעולם שמגבילה את השימוש בהיפנוזה למטפלים מורשים בלבד.

== תמצית החוק ==
החוק קובע שהפנוט על ידי אדם, שאיננו מוסמך ומורשה לכך, אסור, לרבות למטרות רפואיות. לפי החוק, הרשות להפנוט תלויה בשלושה דברים:

זכאי לקבל הרשאה להיפנוט מי שנתקיימו בו אלה:
:(1) הוא תושב ישראל;
:(2) הוא רופא, רופא שיניים או פסיכולוג מומחה;
:(3) הוא סיים לימודי היפנוט מוכרים ועמד בבחינות שהמנהל הכיר בהן.

כמו כן, סעיף 3(א) קובע לרשאים להפנט מותר לעשות זאת רק לשם טיפול רפואי, טיפול פסיכולוגי, מחקר מדעי או רענון זיכרון במהלך חקירה משטרתית או ביטחונית, ולאחר שהמהופנט הביע את הסכמתו להיפנוט.

לפי סעיף 6(א), אין להפנט קטין, חולה נפש או פסול דין אלא למטרת איבחון או טיפול רפואי או פסיכולוגי.

== התנגדות לחוק ==
בשנת 1996 ביצע הקוסם צחי וויט קסם בתוכנית פחות או יותר, בו הוא "היפנט" כביכול את אקי אבני; בעקבות התכנית הוגש כתב אישום נגד וויט, בטענה שעבר על חוק השימוש בהיפנוזה. וויט זוכה, ובעקבות התקרית הגיש חבר הכנסת אופיר פינס-פז הצעה לתיקון החוק. בשנת 2012 הורשעה נטלי פיק, מטפלת בעלת הסמכה בהיפנוזה קלינית, במסגרת הסדר טיעון בכך שעשתה שימוש בהיפנוזה בניגוד לחוק. פיק ביקרה את חוק ההיפנוזה באומרה כי . ב-2018 פרסמו שתי חוקרות מהמכללה האקדמית צפת ומהמכללה האקדמית אשקלון מאמר בו טענו כי ניסוחו העמום של החוק מסכן את חופש הדת.

ביולי 2018 הניח חבר הכנסת אורן חזן על שולחן הכנסת הצעה לביטול החוק, בטענה שהחוק , ושהחקיקה יצרה . ההצעה לא הגיעה לדיון מקדמי.

בשנת 2021 התחדשו הניסיונות לשנות את החוק, בהובלת המנטליסט בן קלה ובתמיכת חבר הכנסת אביר קארה.

==אזכורים בתרבות==
שלישיית הגשש החיוור העלתה, בהשראת מקרה אבישלום דרורי ויפה סויסה, את המערכון "חכם מימון מכה שנית", שבו גברי מהופנט במופע בדימונה והוא נזכר בילדותו. החכם מימון, אותו מגלם שייקה מהפנט אותו בחזרה לבגרות.

נסיבות השתלשלות החוק המקורי וסיפורו של צחי וייט, אוזכרו גם בפרק "המהפנט שהסתבך" בעונה הרביעית של הבלתי חשובים.

== קישורים חיצוניים ==
* 
* 
* [https://www.youtube.com/watch?v=tj6XTu_0YDU הבלתי חשובים - דוקו בערוץ כאן 11] על מקרה ההיפנוט בהצגת בידור, שהביא לחקיקת חוק ההיפנוזה
* 
* 

==הערות שוליים==

קטגוריה:היפנוזה
קטגוריה:ישראל: חקיקת בריאות ורפואה
קטגוריה:הכנסת העשירית: חקיקה
מלחמה בין כוכבית

מלחמה בין כוכבית כוללת מלחמה בין לוחמים ממערכות פלנטריות שונות. הרעיון מספק מכשיר עלילתי נפוץ במדע בדיוני, במיוחד בתת-ז'אנר אופרת החלל. לעומת זאת, המונח מלחמה בין-גלקטית מתייחס למלחמה בין לוחמים מגלקסיות שונות; מלחמה בין פלנטרית מתייחסת למלחמה בין לוחמים מכוכבי לכת שונים של אותה מערכת שמש.

== סבירות ==
מייקל הארט טען שאם בני האדם יתפשטו אי פעם למערכות פלנטריות אחרות, הסבירות האמיתית למלחמה בין-כוכבית תהיה נמוכה בשל המרחקים העצומים (ומכאן זמני הנסיעה הכרוכים בכך) - מלחמה בין-כוכבית תדרוש השקעה גדולה הרבה יותר של זמן ומשאבים לעומת מלחמות בתוך כוכבי הלכת.<ref name="Hart1986"></ref> לעומתו, רוברט פרייטאס טען כי ההוצאה האנרגטית הנדרשת למלחמה בין כוכבית תהיה טריוויאלית מנקודת מבט של תרבות סוג II או סוג III בסולם קרדשב<ref></ref>.

== מלחמה בין כוכבית בסיפורת ==
ההתייחסויות הבדיוניות המוקדמות עוסקות במלחמה בין-פלנטרית, ולא במלחמה בין-כוכבית (למשל הרומן "מלחמת העולמות" מאת הרברט ג'ורג' ולס משנת 1898). כאשר מאמינים כי כוכבי הלכת האחרים של מערכת השמש נטולי חיים אינטליגנטים, כותבי מדע בדיוני בדרך כלל מעריכים צורה כלשהי של מנוע מהיר יותר ממהירות האור על מנת להקל על מלחמה בין כוכבית. סופרים כמו לארי ניבן פיתחו עימות בין-כוכבי סביר המבוסס על קולוניזציה אנושית של חגורת אסטרואידים וכוכבי הלכת החיצוניים באמצעות טכנולוגיות המשתמשות בחוקי הפיזיקה.

== ראו גם ==
* דיפלומטיה
* לוחמת חלל

== הערות שוליים ==

קטגוריה:האדם בחלל
קטגוריה:אמצעי לחימה
קטגוריה:אסטרטגיה
קטגוריה:טקטיקה צבאית
Satellite (שיר של לנה מאייר-לנדרוט)

Satellite (בעברית: לוויין) הוא השיר שייצג את גרמניה באירוויזיון 2010, והזוכה באותה תחרות. השיר נכתב על ידי ג'וליה פרוסט האמריקאית וג'ון גורדון הדני ובוצע על ידי הזמרת לנה מאייר-לנדרוט.

השיר לא השתתף בחצי הגמר (גרמניה היא אחת מחמש המדינות הגדולות באירוויזיון ולכן היא לא משתתפת בחצי הגמר), ובגמר התמודדה לנה כשהיא מופיעה בתור שיר מספר 22.

בגמר התחרות קיבל השיר 246 נקודות (לפי שיטת חלוקת הנקודות המשקללת את הצבעת הקהל והצבעת השופטים על פי יחס של 50% לכל צורת ניקוד) והביא לגרמניה את הניצחון השני בתולדותיה. השיר קיבל 187 נקודות מהשופטים ו-243 נקודות מהקהל.

בגמר קיבל השיר 9 פעמים 12 נקודות: מדנמרק, מאסטוניה, מפינלנד, מלטביה, מנורווגיה, מסלובקיה, מספרד, משוודיה ומשווייץ.

==קישורים חיצוניים==

קטגוריה:שירי 2010
קטגוריה:סינגלי בכורה מ-2010
קטגוריה:שירי אירוויזיון 2010
קטגוריה:שירי גרמניה באירוויזיון
קטגוריה:שירים שזכו באירוויזיון
קטגוריה:שירים על החלל החיצון
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים בהוצאת יוניברסל מיוזיק גרופ
סוכן חשאי (סדרת טלוויזיה בריטית)

סוכן חשאי (באנגלית: Intelligence) היא קומדיית מצבים טלוויזיונית בריטית שיצר ניק מוחמד<ref></ref> ובכיכובו של דייוויד שווימר.<ref></ref>

בפברואר 2020 פורסם שרשת Sky הזמינה לסדרה עונה נוספת.<ref>[https://www.comedy.co.uk/tv/news/5651/intelligence_series_2/ "Sky orders Intelligence Series 2"], British Comedy Guide</ref> בישראל הסדרה משודרת ב-Yes TV Comedy וב-Yes VOD.

== עלילה ==
סוכן NSA (דייוויד שווימר) ממונה כמקשר ביחידת פשעי הסייבר במטה התקשורת הממשלתי בבריטניה. במהרה נוצר סכסוך בינו לבין מפקדת היחידה בשל סגנונו החצוף ונטייתו לנסות להשתלט על היחידה.<ref></ref>

== ליהוק ==
* ניק מוחמד בתפקיד ג'וזף
* דייוויד שווימר בתפקיד ג'רי<ref name="tele"></ref>
* סילבסטרה לה טוזל בתפקיד כריסטין
* גאנה בייארסייכאן בתור תובה
* ג'יין סטנס בתפקיד מרי

== שידור ==
הסדרה משודרת בבריטניה בערוץ Sky One,<ref></ref> וזמינה בארצות הברית ב-Peacock.<ref>https://deadline.com/feature/peacock-tv-nbc-universal-streaming-service-1202832718/</ref>

== פרקים ==
{|class="wikitable" align="center" style="font-size: 100%;" border="2" cellpadding="4" background: #00AAC0
|-
! style="background:#074E7D;"| <font color="#ffffff"> מס' פרק
! style="background:#074E7D;"| <font color="#ffffff"> שם הפרק
! style="background:#074E7D;"| <font color="#ffffff"> בימוי
! style="background:#074E7D;"| <font color="#ffffff"> כתיבה
! style="background:#074E7D;"| <font color="#ffffff"> תאריך העלאה
|-
| || || rowspan="6" | || rowspan="6" | || rowspan="6" | 21 בפברואר 2020
|-
| || 
|-
| || 
|-
| || 
|-
| || 
|-
| || 
|}

==קישורים חיצוניים==
* 

== הערות שוליים ==

קטגוריה:קומדיות מצבים בריטיות
קסטנבאום

עץ הערמון
פירות העץ, ערמונים
קסטנבאום או קסטנבוים הוא שם משפחה גרמני, יהודי וישראלי שמקורו מגרמנית ומשמעותו "עץ ערמונים". בגרמנית שם המשפחה נכתב Kestenbaum.

קטגוריה:שמות משפחה אשכנזיים
קטגוריה:שמות משפחה גרמניים
מתיו פריאור

מתיו פריאור (באנגלית: Matt Pryor; נולד ב-28 באפריל 1978) הוא זמר וגיטריסט אמריקאי.

==ביוגרפיה==
מתיו פריאור נולד ב-28 באפריל 1978 בקנזס. הוא התחיל לנגן בלהקה באזור קנזס סיטי בשנת 1994. באותה תקופה הוא פגש מספר מוזיקאים מהאזור וביחד הם הקימו להקת The Get Up Kids בשנת 1995. האלבום שהם הוציאו בשנת 1999 Something to Write Home About זכה להצלחה.

במקביל להשתתפות בלהקה מתיו פריאור התחיל להוציא שירים תחת פרויקט דה ניו אמסטרדמס, בו השתתפו גם חלק מחברי הלהקה, לאחר פירוקה הוא התרכז בעיקר בפרויקט זה. בשנת 2008 סוכם על סגירת הפרויקט. מאז מתיו פריאור מתרכז בקריירת סולו.

בשנת 2009, לקראת עשור מהוצאת האלבום הראשון, הלהקה The Get Up Kids התחברה מחדש והוציא אלבום חדש.

בשנת 2011 מתיו פריאור הוציא את האלבום סולו השני May Day. באותה שנה הוא היה בין מקימי הלהקה Lasorda שהקליטה כמה שירים והוציאה אלבום בשנת 2012.

לאחר פירוק Lasorda מתיו פריאור הוציא מספר אלבומים נוספים. בסך הכל הוא הוציא כ-20 אלבומים במסגרות שונות.

==קישורים חיצוניים==

* [https://www.baltimoresun.com/entertainment/bs-xpm-2013-01-16-bs-ae-matt-pryor-interview-20130115-story.html ריאיון עם מתיו פריאור]
* [https://downwrite.com/artist/matt-pryor קורות חיים]

קטגוריה:זמרי רוק אמריקאים
קטגוריה:גיטריסטים אמריקאים
קטגוריה:אמריקאים שנולדו ב-1978
אתחול

אתחול פירושו הפעלה מחדש. זהו תרגום המונח המקביל באנגלית המתייחס לכיבוי מחשב והדלקתו מחדש. לעיתים משתמשים במונחים אלה בהשאלה. 

==הערות שוליים==
נמל התעופה ורנה

נמל התעופה ורנה (בבולגרית: Летище Варна, באנגלית: Varna Airport) הוא נמל התעופה השלישי בגודלו בבולגריה (אחרי נמל התעופה סופיה ונמל התעופה בורגס) וממוקם כ-10 קילומטרים ממרכז העיר ורנה שלחופי הים השחור.

נמל התעופה משרת את העיר ורנה, ואת אזור צפון מזרח בולגריה.

== מתקני הנמל ==
המסלול בנמל התעופה
בנמל קיימים שלושה טרמינלים ומסלול המראה/נחיתה יחיד.

==קישורים חיצוניים==

* 

קטגוריה:בולגריה: שדות תעופה
קטגוריה:וארנה
בית העלמין של גוש קטיף

בית העלמין של גוש קטיף היה בית עלמין ששכן בסמוך לנווה דקלים ושימש את המתים של גוש קטיף. בבית העלמין היו כ-48 קברים.

== היסטוריה ==

בית העלמין הוקם ב-1992, והנקבר הראשון בו היה ילד מהישוב נצר חזני שנפטר. לאחריו נקבר בו הרב שמעון בירן ב-27 במאי 1992. מאז הוא שימש לקבורה של מתיישבים מגוש קטיף.

במאי 2005, לאחר פרסום תוכנית ההתנתקות, הועלה לראשונה העניין של העתקת הקברים שנמצאו בגוש קטיף שברצועת עזה. חברת קדישא תמכה בהעברתם מחשש כי הפלסטינים שיגרו באזור יחללו את הקברים ותהיה סכנה לכבוד המת.

עוד באותו החודש בעת ציון יום הזיכרון לחללי צה"ל ונפגעי פעולת האיבה ציון בפעם האחרונה יום הזיכרון בבית העלמין של הגוש. בבית הקברות היו כאמור 48 קברים, בהם היו כ-3 קברים של חיילים וכן קבר של [http://www.mkatif.org/Web/He/Katif/Galed/Gidonrivlin/Default.aspx גדעון ריבלין], אזרח עובד צה"ל, שנהרג במורג וזכה להיקבר בליווי הלוויה צבאית. מלבדם היו במקום שישה קברים לאנשים שנהרגו בפעולות טרור באינתיפאדה השנייה. בטקס שנערך במקום השתתפו אישים בכירים שנשאו דברים, בהם היו מפקד אוגדת עזה, תת-אלוף אביב כוכבי (לימים הרמטכ"ל), הרב יגאל קמינצקי, רבה של גוש קטיף, וחבר הכנסת ממפלגת ציונות דתית לאומית מתחדשת, אפי איתם.

=== תוכנית ההתנתקות ===
בעת ביצועה של תוכנית ההתנתקות החליט ראש אכ"א אלעזר שטרן על סגירתו של אזור בית העלמין בזמן שתבוצע פתיחת הקברים, והבטיח שלחללי צה"ל שקבורים במקום תערך הלוויה צבאית והאזרחים הקבורים יועברו בארון קבורה עטוף בדגל ישראל כנהוג. אישי צבא נוספים שעסקו במלאכת העברת הקברים והפיקוח על הפינוי של בית העלמין היו גם קצינת חיל משאבי האנוש אורנה ברביבאי וכן אריה מועלם, ראש היחידה להנצחת החייל במשרד הביטחון.

בסוף אוגוסט 2005, לאחר מבצע הכנה שנמשך מספר ימים על ידי חברה קדישא והרבנות הצבאית, פונו בית הקברות והקברים שבשטחו. מלבד פעולת העתקת המצבות והקברים נעשו דברים נוספים כדי להקל על התהליך: בין היתר הוחלט כי ברגע שגופה תוצא מקברה יצמידו אליה איש מטעם הרבנות הצבאית או מטעם חברת קדישא והוא ילווה אותה עד מקום הקבורה החדש וזאת כדי למנוע טעות בזיהוי הנפטר; מלבד זאת החליט צה"ל שלא לאפשר לצלמים ועיתונאים להיכנס לאזור בית העלמין לאור הרגישות הרבה של הנושא (בהמשך התגלה כי ההבטחה על תיעוד של פינוי בית הקברות הופרה).

בדצמבר 2005, כמה חודשים לאחר תום ביצועה של תוכנית ההתנתקות, פורסם כי דלפו לתקשורת מספר תמונות של תהליך פינוי הקברים. משפחות הקבורים טענו כי הדבר מפר את פרטיותם של קרוביהם וכן את הבטחת הצבא בנוגע לתיעוד האירוע, וזאת בנוסף לשורה של הבטחות שהופרו, בהן ההבטחה לגבי עזרה במימון הוצאות ההלוויה ושריון מקום קבורה ליד בני משפחה אחרים. גורמים רבים בצמרת הביטחונית גינו את המעשה והתנצלו על עוגמת הנפש שנגרמה למשפחות. לאחר הפרסומים החליט ראש אכ"א להדיח שני כתבים וצלם של "במחנה" שהיו חתומים על הכתבה שבה פורסמו התמונות של פינוי הקברים. בתגובה להדחה חיילי "במחנה" טענו כי מדובר במקרה שמדגים את תסמונת הש"ג ואף טענו כי בניגוד לכתבים והצלם, עורך העיתון לא הודח או נענש על אף חלקו באירוע. בהמשך נודע כי גם הקברנים בפינוי היה מעורבים באירוע הפצת התמונות ובשל כך הועמדו לדין.

חלק ניכר מהקברים הועברו לבית העלמין בהר הזיתים ובית עלמין בסמוך לניצן.

==קישורים חיצוניים==
* 
* 
* 

== הערות שוליים ==

קטגוריה:נוה דקלים
גוש קטיף
קטגוריה:מבנים לשעבר
היצרות מגנטית

היצרות מגנטית (מגנטוסטריקטיביות, מאנגלית: Magnetostriction) היא תכונה של חומרים מגנטיים המשנים את צורתם בתגובה לשדה מגנטי (תהליך מגנוט). תופעה זו זוהתה לראשונה בשנת 1842 על ידי ג'יימס ג'ול בעת ניסוי בדגימת ברזל.<ref>
</ref>

השפעה זו גורמת לאובדן אנרגיה עקב חום שנובע מחיכוך בליבות פרומגנטיות רגישות. האפקט אחראי גם לצליל ההמהום הנמוך שניתן לשמוע משנאים, כאשר זרמי זרם חילופין מייצרים שדה מגנטי משתנה.<ref>[http://www.sctritonscience.com/Young/whytransformershum.htm Questions & answers on everyday scientific phenomena]. Sctritonscience.com. Retrieved on 2012-08-11.</ref>
אילוסטרציה של מגנטוסטריקטיביות. החץ האפור מייצג את גודל וכיוון השדה המגנטי.

== הסבר ==
לחומרים פרומגנטיים יש מבנה המחולק ל"תחומים", אשר כל אחד מהם הוא למעשה אזור בעל קיטוב מגנטי אחיד. כאשר מוחל שדה מגנטי, הגבולות בין התחומים מוזזים והתחומים עצמם מסתובבים בהתאם לכיוון ועוצמת השדה. כתוצאה מכך נגרמים שינויים בממדי החומר. התארכות החומר היא יחסית לאורכו ההתחלתי (ללא השפעת שדה מגנטי), והיא מתבטאת בסדרי גודל קטנים של מיקרון למטר (PPM). האיכות המגנטוסטריקטיבית מוגדרת כהתארכות המתקבלת עבור שדה נתון - ככל שההתארכות גבוהה יותר - האיכות המגנטוסריקטיבית גבוהה יותר.

ניתן לקבל גם השפעה הפוכה - שדה מגנטי כתוצאה מהפעלת לחץ מכני (אפקט וילארי) .

== חומרים מגנטוסטריקטיבים ==
* מבין כל החומרים הטהורים, קובלט מציג את האיכות המגנטוסטריקטיבית הגבוהה ביותר (כ-60 [ppm]) אולם קיימות סגסוגות בעלות איכות גבוהה יותר, כשהידועה ביותר היא טרפנול-די, (Ter עבור טרביום, Fe עבור ברזל, NOL עבור מעבדת חיל הים הימי, ו-D עבור דיספרוזיום). חומר זה יכול להגיע להתארכות של עד 2000ppm בטמפרטורת החדר, והוא החומר הנפוץ ביותר בתחום ההנדסה המגנטית. סגסוגות נוספות הן גלפנול ואלפנול - חומרים היכולים להתארך כ-200-400ppm.

במתמרי סונאר מוקדמים, במהלך מלחמת העולם השנייה, שימש ניקל כחומר מגנטוסטריקטיבי. כדי להקל על המחסור בניקל, הצי היפני השתמש בסגסוגת ברזל - אלומיניום.

==ראו גם==
* פיאזואלקטריות

== קישורים חיצוניים ==
* [http://hyperphysics.phy-astr.gsu.edu/hbase/solids/magstrict.html מגנטוסטריקטיביות]
* 
* [http://www.feonic.com/technology רמקולים בלתי נראים מבית Feonic המשתמשים במגנטוסטרי]קטיביות
* [http://rema-cn-e.sxl.cn/ יצרנית סגסוגות מגנטיסטיקטיביות: REMA-CN] 
* 

==הערות שוליים==

קטגוריה:מגנטיות
הלילה הוא שירים

הלילה הוא שירים הוא פזמון עברי שנכתב על ידי תרצה אתר והולחן על ידי חנן יובל ועיבד קובי אשרת אשר יצא לראשונה בביצוע חוה אלברשטיין כחלק מאלבומה הנושא את אותו השם ב-1977.

==ביצועים==
הגרסה הראשונה של השיר יצאה ב-1977 באלבומה ה-19 של חוה אלברשטיין הנושא את שם השיר, בגרסה זו זכה השיר להצלחה וצעד והיה חלק מן המצעד השבועי של רשת ג' כ-12 שבועות כאשר בשיאו דורג במקום ה-5

גרסה שנייה לשיר בוצעה על ידי חנן יובל בשנת 1979 במסגרת התוכנית זהו זה! לכבוד הסכם השלום עם מצרים ומאוחר יותר הוקלט השיר על ידי חנן יובל בשנת 1989 כחלק מאלבומו "כשהיונים חוזרות" בו בוצעו גרסאות כיסוי לשירים שיובל הלחין לאמנים שונים.

גרסה שלישית לשיר בוצעה על ידי אפרת בן צור בשנת 2014 כחלק מהאלבום "שרות חוה אלברשטיין" המוקדש לשירים שבוצעו על ידי חוה אלברשטיין.

בשנת 2017 עלה מופע בשם הלילה הוא שירים כמחווה לשירי אלברשטיין.

== השיר בספרי תווים ==
* אסתר לנואל, גיל אלדמע (עורכים), שיר לאלף עריסות, עמ' 134, הוצאת הקיבוץ המאוחד, 1983. 
* חוה אלברשטיין, שיר במתנה, עמ' 28, מסדה-פרס, 1979. 
* אפי נצר (עורך), לשיר עם אפי נצר: השירים שאנו אוהבים, חלק ב, עמ' 28, ההסתדרות הכללית של העובדים בארץ ישראל, 1988. 
* חנן יובל, ואם השיר הזה נשמע לכם מוכר: כל הלחנים, עמ' 104, מפעלי תרבות וחינוך, 1993. 

== קישורים חיצוניים ==

* [https://www.nli.org.il/he/items/NNL_MUSIC_AL990034570350205171/NLI לדף השיר] באתר הספרייה הלאומית

==הערות שוליים==

קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי תרצה אתר
קטגוריה:שירים שהולחנו על ידי חנן יובל
קטגוריה:שירים על לילות
תפוחים ותמרים (אלבום)

תפוחים ותמרים הוא אלבום של הזמר רמי קלינשטיין, שיצא בשנת 1995.
== הפקה ==
זהו האלבום המצליח ביותר של קלינשטיין ושיר הנושא של האלבום, תפוחים ותמרים, למילותיו של איתן נחמיאס-גלס, היה ללהיט, וזכה בתואר "שיר השנה" במצעד הפזמונים העברי השנתי של רשת ג' לשנת תשנ"ה. פרט לשיר הנושא, בלטו באלבום גם השירים "הבוקר את הולכת", "קרוב אל לבך" ו"שמש". האלבום הפך בתוך חצי שנה לאלבום פלטינה, הגיע עד למכירות של 200,000 אלבומים ונחשב עד היום לנמכר ביותר של קלינשטיין. באותה השנה, זכה גם בתואר "זמר השנה".

את שירי האלבום חיבר קלינשטיין לצד מספר פזמונאים והלחין את מרביתם. קלינשטיין ביצע את השירים עם להקתו "המועצה".

בשנת 2020, לאור חגיגות 25 שנים לצאת האלבום, העלה קלינשטיין סיבוב הופעות עם ישי ריבו וירמי קפלן.

==שירי האלבום==

==משתתפים באלבום==
* עיבודים והפקה מוזיקלית: רמי קלינשטיין, אלון הלל.
להקת "המועצה":
* יוראי אורון - גיטרה בס
* אלון הלל - תופים וכלי הקשה
* ליאור יקותיאלי - גיטרות

==קישורים חיצוניים==

* 
* 
* 
* רז שכניק, [https://103fm.maariv.co.il/item/רמי-קליינשטיין-תפוחים-ותמרים.aspx לכבוד ט"ו בשבט: חצי יובל של תפוחים ותמרים], 103fm
* עמוס אורן, [http://www.habama.co.il/Pages/Description.aspx?Subj=0&Area=1&ArticleID=32927 ביקורת על המופע: רמי קלינשטיין ממלא צורך לאומי], הבמה, 18 במרץ 2020

קטגוריה:אלבומי רמי קלינשטיין
קטגוריה:אלבומי 1995
קטגוריה:אלבומי פלטינה כפולה ומעלה בישראל
קטגוריה:אלבומי חברת הליקון
קרל צישק

קרל צישק (בגרמנית: Karl Zischek; 28 באוגוסט 1910 – 6 באוקטובר 1985) היה כדורגלן אוסטרי, ששיחק בעמדת החלוץ.

==ביוגרפיה==
צישק נולד ב-28 באוגוסט 1910 באוסטריה-הונגריה. במשך כל הקריירה שיחק באדמירה ואקר וזכה עימה בדאבל מקומי ב-1947.

במדים הלאומיים היה צישק חבר ב"נבחרת הפלא" של אוסטריה בשנות ה-30 של המאה ה-20 והורשה לערוך את הופעת הבכורה שלו ב-16 במאי 1931 נגד סקוטלנד. למשחק זה שנערך בווינה הגיעו הסקוטים כשהם בלתי מנוצחים ביבשת אירופה אך הם הפסידו בו 0–5 עם צמד שערים של צישק. משחק זה נחשב לתחילתו של נבחרת הפלא האוסטרית כשהם המשיכו עם ניצחונות גדולים על גרמניה, שווייץ והונגריה.

לקראת מונדיאל 1934 צישק והאוסטרים ניצחו 2–4 בחוץ את איטליה עם שלושער שלו. בטורניר עצמו כבש ברבע הגמר נגד הונגריה אך הם הפסידו בחצי לאיטליה במשחק עם שיפוט מפוקפק. במונדיאל 1938 הם לא הורשו להשתתף עקב סיפוחה של אוסטריה לגרמניה על ידי הרייך השלישי.

משחקו הטוב ביותר של צישק היה דווקא בהפסד 4–3 לאנגליה בלונדון ב-1932. האנגלים הגיעו אליו כשהם ממשיכים את רצף האי הפסדים בביתה למשך ה-20 שנים הבאות, ובנוסף לכך גם לא ספגו יותר משער אחד עד למשחק זה. אוסטריה ששיחקה טוב קיבלה שבחים ברחבי העיר וצישק כבש צמד בדקות ה-51' וה-87'. לקראת סוף עידן נבחרת הפלא הוא כבש שער בניצחונות על צרפת ובלגיה. ב-1945 פרש צישק מהנבחרת עם 40 הופעות בהם כבש 24 שערים.

==תארים==
;אדמירה ואקר
*אליפות אוסטריה: 1947
*הגביע האוסטרי: 1947
;נבחרת אוסטריה
*מקום רביעי בגביע העולם: 1934

==קישורים חיצוניים==

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני אדמירה ואקר
קטגוריה:וינה: כדורגלנים
קטגוריה:כדורגלני נבחרת אוסטריה
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:אוסטרים שנולדו ב-1910
קטגוריה:אוסטרים שנפטרו ב-1985
המשחקים הגאים בפריז (2018)

המשחקים הגאים בפריז (2018), הוא האירוע העולמי העשירי של תחרויות ספורט רב-ענפיות ואירועי תרבות מגוונים עבור נשים גברים המזהים עצמם כלהט"ב, שנערכו בין ה-4 ל-12 באוגוסט 2018 בפריז, צרפת.

סיסמת המשחקים הייתה "כולם שווים" (באנגלית: All Equal).

== ארגון המשחקים ==
=== המכרז לבחירת עיר מארחת ===
על אירוח התחרות התמודדו הערים אמסטרדם, לונדון, לימריק, פריז וריו דה ז'ניירו. לונדון, לימריק ופריז הגיעו לשלב הסופי.

פריז הגישה מועמדותה בעבר ב-2005, לקראת המשחקים הגאים ב-2010 והפסידה לקלן, גרמניה. העיר התמודדה במקביל על אירוח המשחקים האולימפיים לקראת אולימפיאדת 2012, נכרז בו הפסידה בקרב צמוד ללונדון, והתקשתה להשקיע בשני המאמצים במקביל. לקראת 2018 הושם דגש על מיגור ההומופוביה בספורט בצרפת, והתגייסו לטובת אירוח המשחקים שרת הספורט הצרפתייה, ולרי פורניירו , וראש ממשלת צרפת, ז'אן-מארק ארו.

=== הכנת העיר ומימון ===
=== מתקנים ===
Stade Jean-Bouin (Paris)}}
טקס הפתיחה של המשחקים הגאים
"הכפר הגאה" ב[[בית עיריית פריז]]
מהלך המשחקים נערכו 36 תחרויות ספורו שונו ו-17 אירועי תרבות בפריז ובאזור איל-דה-פראנס.
{| class="wikitable mw-collapsible" style="text-align: center;"
|+ רשימת המתקנים
!תמונה
!שם המתקן
!שימוש
|-
בית עיריית פריז
|"הכפר הגאה", אירועי תרבות ומסיבות
|-
הארמון הגדול 
|טקסים וחגיגות
|-
אצטדיון ז'או-בואן 
|טקסים וחגיגות
|}

אתרים נוספים בהם התחרו במשחקים כוללים אתרעי ספורט רבים ברחבי פריז וסביבתה, ארמון ורסאי ויער בולון.

== השתתפות ==
במשחקים השתתפו 10,317 ספורטאים מ-91 מדינות.

=== משלחת ישראל ===
המשלחת הישראלית הגדולה ביותר עד כה, 46 ספורטאים.

טניס
* גיל גבעוני
: 20px טניס לזוגות (רמה c)

שחייה
משלחת של 22 שחיינים, חברי TLV Nemos - קבוצת השחייה הגאה של תל אביב.
התחרות נערכה בבריכת 25 מטר.
* נועה קלרמן (קטגוריית גיל 30–34)
: 20px 100 מטר חופשי בתוצאה של 1:21 דקות
: 20px 200 מטר חופשי בתוצאה של 3:03.92 דקות
: 20px 200 מטר גב בתוצאה של 3:32 דקות
* איתי איתמר (קטגוריית גיל 21–29)
: 20px 200 מטר חזה בתוצאה של 2:41.03 דקות
: 20px 400 מטר מעורב אישי בתוצאה של 5:27.39 דקות
: 20px 50 מטר חזה בתוצאה של 33.59 שניות
: 20px 200 מטר מעורב אישי בתוצאה של 2:29.3 דקות
* גלעד קרוננברג (קטגוריית גיל 35–39)
: 20px 200 מטר חופשי בתוצאה של 2:10.71 דקות
: 20px 400 מטר חופשי בתוצאה של 4:43.01 דקות
: 20px 800 מטר חופשי בתוצאה של 10:06.37 דקות
* שגיא קריספין (קטגוריית גיל 40–44)
: 20px 200 מטר חופשי בתוצאה של 2:19.96 דקות
* אבי אורן (קטגוריית גיל 35–39)
: 20px 50 מטר חופשי בתוצאה של 25.2 שניות
: 20px 100 מטר חזה
* שליחים (אבי אורן, גלעד קרוננברג, איתי איתמר וגלעד רונן)
: 20px משחה שליחים 4x50 מטר חופשי בתוצאה של 1:46.67 דקות
* שליחים (איתי איתמר - גב, אבי אורן - חזה, שגיא קריספין - פרפר ואריאל דרוקמן - חופשי)
: 20px משחה שליחים 4x100 מטר מעורב בתוצאה של 4:38.20 דקות
* שליחים (גלעד קרוננברג - גב, אבי אורן - חזה, טל קרמר - פרפר, גלעד רונן - חופשי)
: 20px 4x50 מעורב בתוצאה של 2:02.38 דקות

== תחרויות ==
=== ענפי הספורט ===
במשחקים הגאים ב-2018 נערכו תחרויות ב-36 ענפי ספורט ותרבות שונים.

== ראו גם ==
* 2014 בספורט

== קישורים חיצוניים ==

* 
* 
* [https://www.paris2018.com/gay-games/ האתר הרשמי של המשחקים הגאים X בפריז]
* [https://gaygames.org/GGX-results תוצאות המשחקים הגאים] 

== הערות שוליים ==

קטגוריה:2018 בספורט
2018
הנה זה קורה

הנה זה קורה הוא סינגל של הצמד קפה שחור חזק שיצא בשנת 2016. השיר נכתב והולחן על ידי חברי הצמד יחד עם גיא "ראף" גבריאל, שגם עיבד את השיר.

==ביקורות==

בסיקור של השיר על ידי דודי פטימר נכתב על השיר שהוא "ממשיך בקו המחאתי אופטימי מציאותי של האלבום הקודם, אך מלבד טקסט מעולה ובועט, הצמד קופא על שמריו ונשמע אותו דבר כמו האלבום הקודם מבלי לחדש או להבריק במיוחד. פזמון חלש, אותו שטאנץ מוכר. שיר נחמד - לא מעבר לזה".

בסיקור השיר באתר פרוגי נכתב כי "השיר לא שונה בסגנון שלו משאר השירים של "קפה שחור חזק", וכמו כן הפזמון שלו מאוד ממכר וקליט. השיר מעט פחות פופסיטי משאר השירים שלהם, והראפ תופס את המקום המרכזי בשיר אך בכל זאת, השיר נותן הרגשה של קצביות ולגמרי כיף לשמוע אותו".

יוסי חרסונסקי התייחס לשיר כניסיון לסיכום "סיפור ההגשמה העצמית" של הצמד המוגש ב"חיבור אפקטיבי של מנגינה וראפ, עוצמה ורוך, שמח ונוגה", יחד עם השקפה ריאלית על המציאות, שראה כתורמת לאמינות השיר. חרסונסקי סיכם את הביקורת שלו על השיר בכך שמדובר בשיר המוגש טרי ורענן ומהווה "היפ הופ עברי אותנטי".

==מצעדים==

==קישורים חיצוניים==

* [https://www.nli.org.il/he/items/NNL_MUSIC_AL990047210380205171/NLI לדף השיר] באתר הספרייה הלאומית

==הערות שוליים==

קטגוריה:שירי 2016
קטגוריה:סינגלים מ-2016
קטגוריה:שירי היפ הופ בעברית
Supergrass (אלבום)

Supergrass הוא האלבום השלישי של להקת הרוק האלטרנטיבית האנגלית סופרגראס. הוא שוחרר בבריטניה ב-20 בספטמבר 1999 והגיע למקום השלישי במצעדים. לעיתים קרובות מכנים אותו "אלבום הרנטגן", בשל התמונה על עטיפת האלבום. באוסטרליה נכלל גם תקליטור בחינם עם כמה רצועות חיות.

== רשימת שירים ==
כל הרצועות שנכתבו על ידי סופרגראס/רוב קומבס. 

CD <small>5220562</small> / TC <small>5220564/12</small> " <small>5220561</small> / MD <small>5220569</small>

ED. CD <small>5220560</small>

# (Moving" (4:26"
# (Your Love" (3:27"<small>.</small>
# (What Went Wrong (In Your Head)" (4:05"
# (Beautiful People" (3:22"
# (Shotover Hill" (3:43"
# (Eon" (3:44"
# (Mary" (4:00"
# (Jesus Came from Outta Space" (4:10"
# (Pumping on Your Stereo" (3:20"
# (Born Again" (3:38"
# (Faraway" (5:05"
# (Mama & Papa" (2:30"

הדברים האלו היו בחינם עם מספר מוגבל של מהדורות תקליטור של "Supergrass" 

* צילומי להקה בלעדיים 
* דיסקוגרפיה מלאה 
* "Caught by the Fuzz (וידאו)" (2:19) 
* "Time (וידאו)" (3:12) 

(בלבד לאוסטרליה) LTD. ED. Mary Live Bonus CD 

המהדורה האוסטרלית של האלבום בשנת 1999 הגיעה עם EP בונוס של שידור חי במקביל לרגל ההופעות האוסטרלית בסיבוב ההופעות של סופרגראס. 

# (Mary (from Lamacq Live)" (4:02"
# (Pumping on Your Stereo (live from Peel Acres)" (3:12"
# (Strange Ones (live from Peel Acres)" (3:57"
# (Richard III (live from Peel Acres)" (3:29"
# (Sun Hits the Sky (live from Peel Acres)" (4:44"

== משתתפים ==
סופרגראס
* גז קומבס - שירה ראשית, גיטרה
* דני גופי - תופים, שירה בגיבוי
* מיק קווין - גיטרה בס, שירת גיבוי, שירה ראשית ב"אנשים יפים" ו-"Mama & Papa", שירה מובילה בשיר "Mary" ו-"Faraway"

מוזיקאים נוספים
* רוב קומבס - קלידים
* סאטן סינג - כלי הקשה
* גאווין רייט, פטריק קיראן, בוגוסלב קוסטצקי, ג'קי שייב - כינורות
* ביל בנהם, אנדרו פרקר - ויולות
* מרטין לובדיי, פרנק שייפר - צ'לו

== קישורים חיצוניים ==
 
* [https://www.youtube.com/playlist?list=PLVn8euBSpKlxoryyQ4uDMbwM_V8zxGeSv Supergrass], באתר יוטיוב (עותק מוזרם שהוא מורשה)

קטגוריה:אלבומי חברת פרלופון
קטגוריה:אלבומי 1999
המשחקים הגאים בהונג קונג (2023)

המשחקים הגאים בהונג קונג וגוודלחרה (2023) היה האירוע העולמי האחד-עשר של תחרויות ספורט רב-ענפיות ואירועי תרבות מגוונים עבור אנשים המזהים עצמם כלהט"ב, אך פתוחה לכל מי שמעוניין להשתתף, שנערכות בנובמבר 2023 בהונג קונג ובגוודלחרה, מקסיקו. אלו יהיו המשחקים הגאים הראשונים שיערכו ביבשת אסיה, ויערכו לראשונה בחורף. המשחקים מציינים את אירוע 40 השנה למשחקים הגאים שנוסדו ב-1982.

סיסמת המשחקים היא "אחדות בגיוון" (באנגלית: Unity in Diversity).

== ארגון המשחקים ==
=== המכרז לבחירת עיר מארחת ===
ב-6 בינואר 2020 הוכרז בפריז, מארחת המשחקים ב-2018, כי הונג קונג תארח את המשחקים הגאים ב-2022. מתוך הערים שהגישו מועמדות הגיעו לשלב הסופי, חוץ מהונג קונג, וושינגטון די. סי. וגוודלחרה, מקסיקו.

=== מחלוקות וחשש לקיום המשחקים ===
ב-2020, במקביל להתפרצות נגיף הקורונה ולמחאות המתמשכות בהונג קונג, עלה חשש בדבר קיום המשחקים והתנהלותן בצורה תקינה בטריטוריה ששייכת לסין. החשש המרכזי לקיום המשחקים היה השלכות חוק ההסגרה הסיני שעלול לאפשר למשטרה בהונג קונג לעצור מתחרים וצופים במשחקים הגאים שיתבטאו נגד הממשלה הסינית.

כפיית חוקי ביטחון על ידי ממשלת הרפובליקה העממית של סין, אשר במסגרת אוסרים על הכרה בטייוואן כמדינה, הובילו לפרישתה של טייוואן מהמשחקים הגאים ב-8 ביוני 2021 מחשש שהספורטאים המשתתפים מטעמה יעצרו על ידי השלטונות אם יניפו את דגל המדינה אשר הונפה במשחקים הגאים בעבר, בשונה מהאולימפיאדה. טייוואן היא המדינה היחידה באסיה שהתירה נישואין גאים בחוק. במקביל, תומכי הדמוקרטיה בהונג קונג התבטאו אף הם נגד ההחלטה לקיים את המשחקים ב"מדינת משטרה" כגון הונג קונג, ושבעצם קיום המשחקים בה יש פגיעה במטרת המשחקים ובזכויות אדם.

בנוסף, ארגון המשחקים נקלע לקשיים במציאת מתחמים לקיום התחרויות. ב-27 ביולי 2021 למעלה ממחצית מ-56 המתקנים הדרושים לאירוח המשחקים עדיין לא היו ערוכים לקיום המשחקים, עם פחות מ-500 ימים לפתיחתם. יו"ר מפלגת העם החדשה, רג'ינה איפ לאו סוק-יי, קראה לממשלת הונג קונג להגדיל את התמיכה הכספית במשחקים.

מספר מחברי הוועדה המחוקקת של הונג קונג התבטאו בחריפות כנגד קהילת הלהט"ב וקיום המשחקים בהוגנ קונג. חבר הוועדה יוניוס הו כינה את אירוח המשחקים כקבלת "כסף מלוכלך". ופרסיליה לאונג טענה שהמשחקים "מובילים להתפוררות החברה בהונג קונג". כנגדם התבטאה חברת הוועדה רג'ינה איפ לאו סוק-יי שהמתנגדים למשחקים הם "מנותקים", וקארי לאם, ראש הרשות המבצעת בהונג קונג, הדגישה את תמיכת ממשלת הונג קונג במשחקים וברוחם.

לבסוף, בספטמבר 2021 הודיעו מארגני המשחקים שאלו ידחו בשנה עקב מגבלות מגפת הקורונה שמנעה הגעת המשתתפים להונג קונג ואת ההיערכות לתחרות, ושהם מתכוונים לקיים את המשחקים בנובמבר 2023. בפברואר 2022 הודיעו שגוודלחרה שהגיעה למקום השני בהצבעה על המארחת, תצורף כמארחת שותפה להונג קונג ותחלוק באירוח.

== תחרויות ==
=== ענפי הספורט ===

במשחקים הגאים ב-2022 צפויים להתקיים תחרויות ב-36 ענפי ספורט שונים.

==מדינות משתתפות==

== קישורים חיצוניים ==

* [https://gghk2022.com/en/ האתר הרשמי של המשחקים הגאים XI בהונג קונג]

== הערות שוליים ==

קטגוריה:2023 בספורט
2022
ג'ון מגופולי

ג'ון מגופולי (באנגלית: John Magufuli; 29 באוקטובר 1959 – 17 במרץ 2021) היה פוליטיקאי טנזני שכיהן כנשיא טנזניה מאז נובמבר 2015. כיהן גם כשר העבודה, התחבורה והתקשורת (2010–2015), וכן כחבר הפרלמנט (1995–2015).

== ביוגרפיה ==
מגופולי סיים את לימודי ההוראה שלו בשנת 1988 בדאר א-סלאם. בשנים שלאחר מכן סיים גם תואר שני (1994) ושלישי (2009) בכימיה.

בשנת 1995 נבחר לפרלמנט הלאומי. בשנים 2006–2008 כיהן מגופולי כשר הקרקעות וההתיישבות. לאחר מכן כיהן כשנתיים בתור שר הדייג ובעלי החיים.

מגופולי זכה בבחירות לנשיאות המדינה באוקטובר 2015 לאחר שקיבל 58% מהקולות והושבע לתפקיד בשבועות שלאחר מכן. נשיאותו של מגופאלי התאפיינה בהתמקדות בהפחתת השחיתות וההוצאות הממשלתיות וגם בהשקעה בתעשיות טנזניה. בנוסף על כך, הוא הפחית את משכורתו שלו מ-15,000 דולר ל-4,000 דולר לחודש. באותה השנה השעה מגופולי את תקציבי חגיגות יום העצמאות על מנת להשקיע במאבק בכולרה. ב-10 בדצמבר 2015, יותר מחודש לאחר כניסתו לתפקיד, הודיע מגופאלי על הקבינט שלו אשר הצטמצם מ-30 משרדים ל-19. ב־12 באפריל 2016 ערך מגואפולי את ביקורו הזר הראשון ברואנדה, שם פגש את מקבילו הרואנדי פול קגאמה והשתתף בטקס הזיכרון לרצח העם ברואנדה. בשנת 2016 אסר על עישון נרגילה. אמנם מגופולי זכה לתשבחות לאור השקעתו בתשתיות הלאומיות, אך במקביל נתחה ביקורת רבה על התנהלותו בנושאי זכויות האדם והשתקת האופוזיציה במדינה. במקביל השלטונות הגבילו מאוד את זכויות הלהט"ב במדינה ועצרו אנשים שנחשדו כהומוסקסואלים.

עם פרוץ מגפת הקורונה בשנת 2020 קרא מגופולי לתפילות המוניות וטען כי בכך המדינה תינצל מהמגפה. הממשל המעיט בפרסום הנתונים אודות הנפגעים מן הקורונה.

מגופולי נפטר ב-17 במרץ 2021..

== חיים אישיים ==
היה נשוי ולו שלושה ילדים.

==קישורים חיצוניים==

* 

==הערות שוליים==

קטגוריה:נשיאי טנזניה
קטגוריה:ילידי 1959
קטגוריה:נפטרים ב-2021
סורת אל-ענכבות

סורת אל-ענכבות (בערבית: سورة العنكبوت) היא סורה מספר 29 בקוראן, המונה 69 פסוקים.

סורה זו נכתבה במכה בתקופה מוקדמת של הכרזתו של מוחמד על נביאותו ולפני שההגירה לחבש התרחשה, אך הרדיפה אחר חסידי מוחמד המוקדמים כבר החלה. יש פרשני קוראן המתייחסים לעשרת הפסוקים הראשונים של סורה זו כפסוקים מהתקופה שלאחר ההג'רה בגלל אזכור הצביעות והצבועים בפסוקים הללו. כמו כן, בסורת אל-ענכבות שהדגש במסר הוא על מונותאיזם.

== תוכן הסורה ==
בפסוקים 1–4 נטען שאללה בוחן לכאורה את אלו הטוענים שהם מאמינים.

פסוקים 5–13 סוקרים שלושה סוגים של אנשים: המאמינים, הלא מאמינים, והצבועים.

פסוקים 14–15 עוסקים בנח.

פסוקים 16–28 עוסקים בסיפורו של אברהם, ומזכירים גם את יצחק, יעקב ולוט.

פסוקים 26–35 מגוללים את סיפורו של לוט.

פסוקים 36–37 מתמקדים ביתרו.

פסוק 38 מדבר על שבטים קדומים בשם עאד ות'מוד.

פסוק 39 עוסק במשה, פרעה וקורח.

פסוקים 45–68 מדברים על היחסים בין מוחמד לבין מתנגדיו.

בפסוק 69 נאמר כי אלו המתאמצים למען אללה, יזכו לכאורה ברחמיו והדרכתו.

== במסורת האסלאמית ==
לפי המסורת האסלאמית, קריאת סורת אל-ענכבות מומלצת לפני השינה כדרך להירגע ולזכות בשנת לילה נעימה.

== קישורים חיצוניים ==

== הערות שוליים ==

קטגוריה:סורות
אוניברסיטת סטוני ברוק

אוניברסיטת סטוני ברוק (באנגלית: Stony Brook University; בראשי תיבות: SBU) היא אוניברסיטה ציבורית בסטוני ברוק שבמדינת ניו יורק בארצות הברית, אחת מהאוניברסיטאות המרכיבות את אוניברסיטת המדינה של ניו יורק (SUNY). האוניברסיטה הוקמה ב-1957 ולומדים בה כ-27,000 סטודנטים.

אוניברסיטת סטוני ברוק חברה באיגוד האוניברסיטאות האמריקניות (AAU) ובאיגוד אוניברסיטאות המחקר (URA). הוצאות המחקר השנתיות מסתכמות בלמעלה מ-230 מיליון דולר.

== היסטוריה ==
אוניברסיטת סטוני ברוק הוקמה בשנת 1957 ועברה למיקומה הנוכחי בשנת 1962. בשנתה הראשונה, למדו באוניברסיטה כ-148 סטודנטים. התארים הראשונים הוענקו ב-1961. במהלך שנות ה-60 האוניברסיטה צמחה מאוד ובשנת 1969 כבר למדו בה למעלה מ-8,000 איש. ההתרחבות המהירה הובילה למתחים בין הסטודנטים לאוניברסיטה, בעיקר לאור הצפיפות במבנים השונים.

במהלך שנות ה-70 המוסד השקיע רבות במחקר, ואף נתן עדיפות ללימודי התואר השני על פני זה הראשון.

עם פרוץ מגפת הקורונה בשנת 2020, האוניברסיטה הקימה מקומות ייעודיים לאכלוס חולים.

== מבנה ==
האוניברסיטה מורכבת משנים עשר בתי ספר ומכללות, וקמפוסים בסאות'המפטון שבממלכה המאוחדת ובקוריאה הדרומית.

* המכללה להנדסה ומדעים שימושיים (1960)
* בית הספר לרפואת שיניים (1968)
* בית הספר לטכנולוגיה וניהול בריאות (1968)
* בית הספר לרווחה ועבודה סוציאלית (1970)
* בית הספר לתארים מתקדמים (1970)
* בית הספר לרפואה (1980)
* בית הספר לפיתוח מקצועי (1980)
* המכללה לאמנויות ומדעים (1990)
* המכללה לעסקים (2004)
* בית הספר לעיתונאות (2006)
* בית הספר למדעי הים והאוויר (2007)
* בית הספר לאחיות (2007)

== דירוגים בין-לאומיים ==
* דירוג שאנגחאי: מקום 201–300 (2024)
* דירוג Times Higher Education: מקום 301–350 (2024)
* דירוג QS לאוניברסיטאות: מקום 396= (2024)

==קישורים חיצוניים==

* 

קטגוריה:אוניברסיטת סטוני ברוק
קטגוריה:איגוד אוניברסיטאות המחקר
קטגוריה:איגוד האוניברסיטאות האמריקניות
סטוני ברוק
מוזיקה לטינית

מוזיקה לטינית (בפורטוגזית ובספרדית: música latina) הוא מונח המשמש את תעשיית המוזיקה כמונח כולל עבור מוזיקה המגיעה מאזורים דוברי ספרדית ופורטוגזית בעולם, כלומר איברו-אמריקה וחצי האי האיברי, וכן מוזיקה המושרת בשתי השפות.<ref></ref><ref></ref><ref></ref> המונח "מוזיקה לטינית", מקורו בארצות הברית, בשל השפעת התרבות ההיספנית והלטינית האמריקאית.<ref></ref> לדוגמה, בארצות הברית, הקלטה נחשבת ל"לטינית" על ידי איגוד תעשיית ההקלטות האמריקאי ומגזין בילבורד "אם היא מכילה לפחות 50% תוכן בשפה הספרדית".<ref></ref>

בחברות התקליטים גדולות כוורנר מיוזיק גרופ, יוניברסל מיוזיק גרופ וסוני מיוזיק אנטרטיינמנט, ישנן חטיבות המפקחות על מוזיקה מאמריקה הלטינית ומחצי האי האיברי עם מנהל שמנהל את שני האזורים.<ref></ref> ספרד, ברזיל, מקסיקו וארצות הברית הן שוקי המוזיקה הלטינית הגדולים בעולם.<ref></ref> בשנת 2000 הקימה האקדמיה הלטינית לאמנויות ומדעי הקלטה (LARAS) את פרס גראמי הלטיני, על מנת להוקיר מוזיקאים המופיעים בספרדית או בפורטוגזית.<ref></ref>

== ראו גם ==
* פופ לטיני
* מוזיקה לטינו-אמריקאית
* פרס גראמי הלטיני

== קישורים חיצוניים ==

== הערות שוליים ==

קטגוריה:מוזיקה לטינו-אמריקאית
קטגוריה:מוזיקה ספרדית
קטגוריה:תעשיית המוזיקה
Chapter II

Chapter II (בעברית: פרק 2) הוא אלבומה השני של הזמרת אשנטי אשר יצא ב-1 ביולי 2003 על ידי דאף ג'אם ו-. גם הפעם אשנטי רתמה את ראש חברת התקליטים Murder Inc, אירוו גוטי על מנת שיסייע בהפקת האלבום בפועל ביחד עם ביחד עם המפיק צ'ינק סנטנה ששימש כמפיק ראשי.<ref></ref>

בדומה לאלבום הקודם גם הפעם אירחה אשנטי את הראפר ג'ה רול באלבום ביחד עם צ'ינק סנטסנה עצמו ששימש גם כזמר אורח בשניים מהשירים באלבום ואת הראפר Gunnz.

== ביקורת ==
האלבום קיבל ביקורות מעורבות: מצד אחד הרבה מבקרים החמיאו על המילים האוטוביוגרפיות ועל המוזיקה המהנה והקלילה אך חלק מהמבקרים מתחו ביקורת על כך שחשו חוסר יצירתיות ואישיות וכי האלבום דומה מדי לאלבומה הקודם. עם שחרורו האלבום הגיע למקום הראשון בארצות הברית כאשר מכר 326 אלף עותקים.

האלבום הגיע לעשירייה הפותחת בשווייץ, קנדה ובריטניה. באוגוסט הגיע למעמד פלטינה בארצות הברית על מכירות של מיליון עותקים ובאותו הזמן הגיע למעמד אלבום זהב ביפן ובריטניה.

== פרסים ומועמדויות ==
האלבום היה מועמד ל-3 פרסמי גראמי בקטגוריות: "אלבום ה-R&B העכשווי הטוב ביותר", "הביצועים הווקאלים הטובים ביותר באלבום R&B נשי" ושיר "ה-R&B הטוב ביותר" על השיר "", אך לא זכה באף אחד מהם.

מתוך האלבום יצאו 3 סינגלים: "" אשר הגיע למקום ה-2 בארצות הברית, למקום ה-4 בקנדה, למקום ה-7 בבריטניה ולמקום ה-9 באוסטרליה, "Rain on Me", אשר הגיע למקום ה-7 באארצות הברית אך לא זכה להצלחה באשר העולם ו-"Breakup 2 Makeup", שלא זכה להצלחה באף מדינה.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי אשנטי
קטגוריה:אלבומים שהגיעו למקום הראשון במצעד הבילבורד 200
אוניברסיטת קליפורניה בריברסייד

אוניברסיטת קליפורניה בריברסייד (באנגלית: University of California, Riverside; בראשי תיבות: UCR; בקיצור: UC Riverside) היא אוניברסיטה ציבורית השוכנת בריברסייד, קליפורניה שבארצות הברית, שהוקמה בשנת 1954. באוניברסיטה עובדים למעלה מ-3,600 איש ולומדים כ-26,809 סטודנטים.

האוניברסיטה חברה באיגוד אוניברסיטאות המחקר. המוסד מורכב משלוש מכללות אקדמיות, שני בתי ספר מקצועיים ושני בתי ספר לתארים מתקדמים. מאז הקמתה, סיימו את לימודיהם באוניברסיטת ריברסייד כ-94,000 בוגרים. מבין בוגריה הידועים של האוניברסיטה ניתן למנות את טים וייט ובילי קולינס. מבין האישים שעבדו בסגל לתקופה כזו או אחרת, ניתן למנות את זוכה פרס נובל בארי בריש, סוניה ליובומירסקי ורזא אסלאן.

== היסטוריה ==
שורשי האוניברסיטה טמונים במכון אגרונומי שהוקם בריברסייד בשנת 1907. אוניברסיטת קליפורניה בריברסייד הוקמה כמכללה למדעים בשנת 1954 לאחר שהצעת חוק בנושא נחתמה על ידי המושל ארל וורן בשנת 1949. בתחילה הוקצו כשני מיליון דולרים להקמת המכון. בשנת 1961 החלו לימודים לתארים מתקדמים. בתקופה זו הפכה המכללה לאוניברסיטה ולמדו בה כ-5,000 סטודנטים.

בשנת 2013 החלה האוניברסיטה ללמד רפואה.

== ארגון אקדמי ==
* (1907)
* (1954)
* ע"ש בורנס (1989)
* (1968)
* (1970)
* (	2008)
* 

== דירוגים בין-לאומיים ==
* דירוג שאנגחאי: מקום 201–300 (2023)
* דירוג Times Higher Education: מקום 251–300 (2024)
* דירוג QS לאוניברסיטאות: מקום 404= (2024)

==קישורים חיצוניים==

* 

קטגוריה:אוניברסיטת קליפורניה
קטגוריה:איגוד אוניברסיטאות המחקר
נפות רוסיה

מפת הנפות
נפה (Район, "ראיון") הוא יחידה מנהלית-טריטוריאלית בפדרציה הרוסית. החל מ-1 בינואר 2010 היו 1,868 נפות מנהליות ברוסיה (לא כולל הערים הפדרליות מוסקבה, סבסטופול וסנט פטרבורג).<ref></ref>

בחלק ממחוזות הפדרציה, במקום המונח נפה (ראיון ברוסית) משתמשים באיימאק (אלטאי), קוז'ואון (טייבה), או אולוס (יקוטיה).

== מידע כללי ==
בגבולות הנפות נוצרו עיריות במעמד של מחוזות משנה עירוניים, כמו גם במעמד של מחוזות עירוניים, ומאז 2019 במעמד של נפות מוניציפליות.

הנפה המאוכלסת ביותר היא נפת וסוולוז'סקי המכונה גם מחוז המשנה וסוולוז'סקי שבמחוז לנינגרד ובה אוכלוסייה של 438,607 איש (2020), כמו גם רבעי העיר הפדרלית סנקט פטרבורג פרימורסקי, נייבסקי, קלינין, וויבורג - בהתאמה, 573,024 איש (2020), 536,137 איש (2020), 529,187 איש (2020), 522,746 איש (2020). הנפה הכי פחות מאוכלסת היא הנפה האלאוטית בקמצ'טקה המונה 676 איש בלבד (2020). הנפה הגדולה ביותר מבחינת שטח הוא נפת טיימייר דולגנו-ננץ שבחבל קרסנויארסק: שטחה 879,900 קמ"ר. הנפות הקטנות ביותר בשטחן (ללא ספירת הערים הפדרליות) הן נפת סולובצקי במחוז ארכנגלסק ששטחה הוא 3.47 קמ"ר והנפות קורקינסקי ואמנז'לינסקי במחוז צ'ליאבינסק - 102.76 קמ"ר ו-113.39 קמ"ר בהתאמה. מבחינת שטח, סולובצקי קטנה יותר מרבעי מוסקבה ארבאט, סאביולובסקי, מרפינו, ווסטוצ'ני, אלטופייבסקי, בסקודניקובסקי, לומונוסוב - בהתאמה, 2.11, 2.70, 2.97, 3.14, 3.25, 3.30 ו-3.34 קמ"ר. מחוזות קורקינסקי ואמנז'לינסקי קטנים יותר בשטחם מכל מחוזות מוסקבה, מחוזות העיר הפדרלית סבסטופול לנין וגגארין - בהתאמה, 26.0 ו-61.1 קמ"ר, כמעט כל רבעי סנקט פטרבורג, למעט וויבורג, פושקין ורובע הנופש.

באזורים מסוימים לנפה יש מעמד לאומי, בעיקר כאלה שבהן רוב ללאום מסוים בבוריאטיה, קרליה, יקוטיה, אלטאי ובמחוז אומסק.

שתי נפות במחוז קרסנויארסק הן יחידות מינהליות-טריטוריאליות בעלות מעמד מיוחד.

== מספר הנפות ==
המספר הקטן ביותר של נפות הוא 0 (במחוז מוסקבה אין נפות המכונות "ראיון"), 1 (הניינץ), הגדול ביותר הוא 59 (באלטאי), כמו גם 125 נפות בתוך העיר הפדרלית מוסקבה.

במחוז מוסקבה, בשנת 2019, בוטלו כל הנפות עם הפיכתן לערים או עיירות בעלות חשיבות מחוזית. במספר סובייקטים פדרליים של רוסיה, יחידות מינהליות-טריטוריאליות בחוקים המתאימים (רישומים) הנפות נקראות בשם מחוזות מוניציפליים (כמו באמור, וורונז', לנינגרד, רוסטוב<ref name="Воронежская"></ref><ref name="УставАмО">[http://docs.cntd.ru/document/961701970 Устав (основной Закон) Амурской области]</ref>). במחוז סטברופול, הנפות מוגדרות כיחידות טריטוריאליות<ref name="реестрСК"></ref><ref name="уставСК">[http://docs.cntd.ru/document/461505117 Устав (Основной Закон) Ставропольского края]</ref>, ואילו המחוזות המוניציפליים הוגדרו כיחידות מנהליות-טריטוריאליות (בשנת 2020 הם הפכו למחוזות עירוניים).

== מאפיינים וייחוד ==
באזורים מסוימים בפדרציה הרוסית אין חלוקה מנהלית-טריטוריאלית בין-מחוזית, באחרים, נהפוך הוא, המחוזות מחולקים ליחידות מנהליות-טריטוריאליות פנימיות (למשל, כפרים, מחוזות יישוב, מועצות כפר, יישובים, ערים, יישובים עירוניים ועוד). באזורים מסוימים, סוגים שונים של נפות ומחוזות מתקיימים במקביל.

== ראו גם ==
* חלוקה מנהלית-טריטוריאלית של רוסיה
* סובייקטים פדרליים של רוסיה
* מחוזות (אובלסטי) של רוסיה
* רפובליקות של רוסיה
* הערים הפדרליות של רוסיה

== הערות שוליים ==

*
קטגוריה:רוסיה: חלוקה מנהלית
Ashanti's Christmas

Ashanti's Christmas (בעברית: חג המולד של אשנטי) הוא אלבום חג המולד הראשון של הזמרת אשנטי אשר יצא ב-18 בנובמבר 2003 על ידי דאף ג'אם ו-Murder Inc. האלבום הגיע למקום ה-160 בארצות הברית ולמקום 43 במצעד אלבומי ה-R&B/היפ-הופ.<ref></ref>

== רקע ==
האלבום מכיל ברובו גרסאות כיסוי לשירי חג מולד מקוריים אך הוא מכיל גם מספר שירים מקוריים. על מנת לקדם את האלבום שחררה הזמרת מחרוזת של מספר שירים באלבום להם גם צילמה קליפ אך הקליפ לא שודר בתדירות גבוהה בערוצי הטלוויזיה.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי חג המולד מ-2003
קטגוריה:אלבומי אשנטי
קטגוריה:אלבומי גרסאות כיסוי
קטגוריה:אלבומים באנגלית